﻿	IPL szőrtelenítés
Kezelés kereső
Kedves Látogató! Tájékoztatjuk, hogy a honlap felhasználói élmény fokozásának érdekében sütiket alkalmazunk. Fontos, hogy ezen sütik nem alkalmasak az egyes látogatók személyének beazonosítására. Adatvédelmi elveink tudomásul vételéhez és elfogadásához kattintson az ELFOGADOM gombra! Adatvédelmi tájékoztatónkat itt ismerheti meg részletesen >
Enzimes szőrtelenítés
Egyéb IPL kezelések
Test és Lélek Harmonizáló teljes Relax kezelés
Nyitólap Szőrtelenítés IPL szőrtelenítés
IPL szőrtelenítés - kedvező árakon!
IPL szőrtelenítés árak »
Szeretne hosszú időre megszabadulni nem kívánt szőrszálaitól?
Akkor vegye igénybe az IPL villanófényes, tartós szőrtelenítés technológiát!
Gyors kezelések, hosszú hatás!
Tartós szőrtelenítés Nőknek és Férfiaknak!
Ismerje meg az IPL villanófényes szőrtelenítési eljárást 9 pontban
Előnyök - hátrányok »
Az IPL technológia rövid összegzése - tartós szőrtelenítés »
IPL kezelő készülék »
Mit tegyünk és mit ne tegyünk a villanófényes szőrtelenítő kezelés előtt »
IPL kezelés menete »
Mit tegyünk és mit ne tegyünk a villanófényes szőrtelenítő kezelés után »
Lehetséges mellékhatások »
Ellenjavallatok »
Gyantázással és az epilálással szemben a villanó fényes szőrtelenítési eljárás:
nem jár erős fájdalom érzettel, kellemetlenséggel
hosszú távú eredményt biztosít
a kezelés gyorsabb
hosszútávon költségtakarékosabb megoldás
Borotválás és szőrtelenítő krémeknél:
sokkal hosszabb megoldást jelent
Gyantázással és a szőrtelenítő krémekkel szemben:
Lézerektől eltérően:
széles fényspektrumú, különböző hullámhosszok széles skáláját sorakoztatja fel, és így lehetővé válik az eljárás sokrétűbb, rugalmasabb felhasználása bőrtípustól és a test eltérő adottságú területeitől függően, amely különbözhet színben, vastagságban, valamint a szőrszálak mélységében is.
olcsóbb egy kezelés ára
Az eljárás elsősorban a sötét szőrszálakkal rendelkezők számára javasolt, szőke, vörös illetve ősz szőrszálak nem tartalmaznak kellő mennyiségű festékanyagot, ezért a fény nem károsítja őket, így nem érhetünk kellő eredményt.
Az IPL vagy lézeres készülékekkel történő szőrtelenítés tartós és nem végleges, mivel a szőrtüszők teljes életciklusa akár két esztendő is lehet, valamint a vékony, pihe szőrszálak nem tartalmaznak kellő pigment mennyiséget, ezért a fény nem károsítja őket. Természetesen a megfelelő növekedési fázisban elpusztított szőrtüszőből már nő ki több szőrszál. De a teljes felület ettől még nem szőrtelen.
Az IPL technológia rövid összegzése - tartós szőrtelenítés
A kezelés nagy energia sűrűségű, lökésekben- villanásokban- leadott, besugárzást jelent.
Az IPL egyfajta magas intenzitású, széles hullámhosszú, nem koherens 420 nm-1,200 nm spektrumú fényforrás.
Ezek a jellemzők teszik lehetővé a káros UV spektrumot elkerülve a szövetbarát bőrfiatalítási és szőrtelenítési eljárások alkalmazásán kívül a hatékony acne kezelést is. A fénykezelés a bőr szöveteiben való szelektív elnyelődésén és a fototermolízis elvén alapul. A szelektív fototermolízis lényege, hogy a kezelés alatt a bőrre kibocsátott fény, a szőrszálak festékanyagában nyelődik el, ami azután hővé alakul át. A hőenergia a szőrszálon keresztül eljut a szőrtüszőbe, ami a hőhatás miatt roncsolódik, ezáltal megsemmisítve a szőrtüszőt, megakadályozza a szőrszál újratermelését.
A növekedési szakaszban lévő szőrtüszőkben az osztódó, érzékenyebb mátrixsejtek elpusztulnak és nem hoznak létre több szőrszálat. A kezelés jelentős mértékben károsítja a szőrtüszőt és a szőr növekedési mechanizmusát, miközben a bőr sértetlen marad, mivel a fény mindig abban a mélységben fejti ki hatását, hő formájában, ahol elnyelődik (a pigmentben). Így csak a megcélzott terület károsodik, a környező ép bőr, és szövetek nem hevülnek fel, nem sérülnek.
Tekintettel arra, hogy a szőr növekedése során csak az aktív fázisban tartalmaz elég pigmentet, ezért csak az aktív periódusban lévő szőrszálak érzékenyek a kezelésre (sem az átmeneti, sem a nyugalmi fázisban lévő szőrtüszőkre nem hat, meg kell várni, míg ezek növekedési fázisba kerülnek és ekkor eredményesen kezelhetők). Ennek következtében a kezelést a szőr növekedési ciklus idejének megfelelő idő után kell megismételni. Azért van szükség többszöri kezelésre, hogy az összes szőrtüszőben lévő szőrtermelő sejt elpusztuljon. A behatásokat követően a szőr mennyisége kezelésről kezelésre csökken, és a növekedési üteme is gyengül.
A kezeléshez elengedhetetlen maga a szőrszál jelenléte, aminek viszont a lehető legkisebbnek kell lennie, másrészt a szőrszálnak tartalmaznia kell melanint, ezért az eljárás nem alkalmas ősz, szőke vagy vörös hajszálak eltávolítására, ugyanis ezek nem tartalmaznak megfelelő mennyiségű és minőségű melanint. Ezek eltávolítására jelenleg semmilyen fényt használó módszer vagy gép nem alkalmas, annak ellenére, hogy számosat így reklámoznak.
A kezeléssorozat több alkalomból áll. A kezelések száma a testtájanként és egyéntől változik (mivel genetikailag meghatározott a szőrnövekedés). Fontos, hogy csak megfelelő időközű és számú kezeléssel lehet az ideális eredményt elérni. Optimális esetben, átlagosan 5-8 alkalommal érhető el egy 80-85%-ban véglegesnek tekinthető eredmény, tisztulás. A kívánt eredmény elérése után évi egy emlékeztető- kezelés ajánlott.
Az IPL kezelő készülék
ÚJ IPL GÉPpel várom kedves vendégeimet!
A PhotonJet V2 eLight, egy III. generációs IPL berendezés, rádiófrekvenciás kezelőfejjel kombinált készülék. A berendezés 10 – 50J/cm2 valós energia sűrűséggel működik, ami egységenként állítható. Villanások időtartamán belül ténylegesen ugyanazt az energiaszintet adja le a készülék. A kezelés során a bőr megkíméléséről a progresszív felülethűtésű kezelőfej és a multi-impulzus üzemmód gondoskodnak.
A berendezésnél alkalmazott kék zafír cserélhető fényspektrum szűrők gondoskodnak az optimális fényspektrum létrehozásáról, hogy a speciálisan szűrt fény a különböző kezeléseknek megfelelő fény sűrűséget biztosítsák. Ennek köszönhetően eredményesebb a kezelés és a bőrfelület nincs kitéve felesleges hő terhelésnek.
Mit tegyünk és mit ne tegyünk a villanófényes szőrtelenítő kezelés előtt
Minimum három hétig, ne szoláriumoztassa és ne napoztassa a kezelendő területet. Nem lehet végezni IPL kezelést lebarnult vagy leégett bőrfelületen.
A kezelés napján bőrén ne alkalmazzon sminket, parfümöt, testápolót, izzadságátlót, arckrémet, fényvédőszereket.
A kezelésekre mindig egy-két napos borostával érkezzen (előző napokban borotválja le a kívánt testtájékot), kivéve az arc területén hölgyeknél!
Az IPL kezelés menete
A kezelés alatt esetlegesen bekövetkező bármilyen kényelmetlenség csökkentésének érdekében, a bőr tiszta vízzel történő lemosása után átlátszó gélt viszünk fel a kezelendő felületre. A gél biztosítja a kezelőszerv, így a fény és a bőr ideális és optimális kapcsolatát.
A kezelés megkezdése előtt, úgynevezett alacsony energiaszintű tesztlövést alkalmazunk a kezelendő felület közelében, a maximális hatékonyság és a minimális irritáció érdekében. Ezután a zselézett felületen a lámpatesttel, egymás melletti fényimpulzusokkal lefedjük a bőrt, minimális átfedéssel.
A kezelés során végbemegy a belső hőemelkedés a szőrtüszőben, és végbemegy a szőrszál osztódó mátrixsejtjeinek pusztulása. Enyhe bőrvörösség a szőrtüszők körül, természetes a kezelést követően. Nyugtató krémmel ápoljuk le a kezelt területet, majd napfényes időszakban 40-50 faktorszámú naptejjel kenjük be azt.
Mit tegyünk és mit ne tegyünk a villanófényes szőrtelenítő kezelés után
Óvja bőrét UV sugárzástól legalább 1 hétig (napozás, szolárium) további 2 hétig fényvédő krém használata ajánlott!
A borotválás lehetséges, de a kezelés után legalább 24 órával később.
A kezelt bőrfelületet ne szőkítse a következő kezelésik.
Másnap már akár make-up is alkalmazható a kezelt felületen, amennyiben a pirosság már elmúlt.
Napfényes időszakban legalább 2 hétig használjon fényvédő krémet
Az IPL szőrtelenítő kezelés lehetséges mellékhatásai
A kezelést követően, érzékeny bőr esetén, enyhe bőrpír jelentkezhet, mely 1-2 nap elteltével megszűnik (nem szükséges kezelni, csak a komfortérzet érdekében lehet hűsítő, bőrnyugtató készítményeket használni, vagy borogatni).
Előfordulhat pillanatnyi csípő, égő érzés a villanások ideje alatt
Véraláfutás, 5-15 nap alatt szívódik fel, közben színe változhat
Törékeny bőr esetén ne használjon sminket, se bőrradírt (ne dörzsölje bőrét)
Amennyiben gyógyszert szed, gondosan olvassa el a betegtájékoztatót (fényérzékenyítő hatása miatt)!
Nem javasoljuk a kezelést a következő esetekben!
18 év alatti életkor (18 év alatt kizárólag szülői, gondviselői írásos beleegyezéssel lehet megkezdeni a kezelést)
Szoptatás ideje alatt, a menstruációs ciklus visszatértéig
Lázas állapot idején
A kezelt területen bármilyen bőrbetegség (gyulladás, ekcéma, pikkelysömör) esetén.
Aktív herpesz helyszíne
Beépített fémtárgy, pace-maker a kezelt terület alatt
Lebarnulás, megégett bőrfelület (1 hónapon belül)
Fehér (ősz), szőke vagy vörös színű szőrszálak esetén
Egészségügyi rendellenességek (pl: keringési zavarok, daganatos betegség) esetén.
Rosszindulatú bőrelváltozás, bőrrák, melanóma esetén. A kezelt területen korábbi bőrdaganat
Epilepszia (mert az egymást követő villanások rohamot idézhetnek elő)
Autóimmun betegség
Amennyiben a kezelendő területen pigmenthiányos foltok vannak (vitiligo).
Keloid (sebzés helyén kialakuló hegdaganat), hypertrophia (behúzódó hegek) hajlam esetén, vagy korábbi keloid képződés helye, hypertróphia forradások helye. Fokozott hegesedési hajlam.
Fényérzékenységet okozó gyógyszerek és készítmények szedése (4 héten belül)
Isotretinoin (Accutane) vagy bármilyen "A" vitamin származék az utóbbi 12-18 hónapban.
Kezeletlen diabétesz. Krónikus cukorbetegség esetén, annak gyógyszerei és a rossz sebgyógyulási hajlama miatt
Vérzékenység, Trombociták rendellenessége
Radioterápiás, kemoterápiás, hormon kezelés 3 hónapon belül (orvosi vélemény kell)
Hormon, pajzsmirigybetegségben szenved, szteroidokat használ. (orvosi vélemény kell)
3-6 hónapon belül Roaccutan vagy Tretinoin-Retin-A kezelést kapott
Hepatitis, HIV fertőzés esetén orvosa hozzájárulása szükséges.
3 hónapon belül a páciens St. Johns gyógynövényt szedett depresszió ellen
A kezelendő területet egyéb orvosi beavatkozással már kezelik
A fent említett bármelyik ok fennállása esetén kollégánk meg fogja tagadni a kezelést, ezzel is óvva az Ön egészségét.
Nem vállaljuk vagy nem folytatjuk a kezelést, ha valaki képtelen vagy vonakodik betartani az instrukciókat, vagy irreális elvárásai vannak, esetleg veszélyeztetheti saját, illetve a kezelője testi épségét.
A fenti esetekben nem, esetleg orvosa kifejezett beleegyezésével, kizárólag saját felelősségére vállaljuk a kezelést!
IPL tartós szőrtelenítés árak
Októbertől hölgyeknek 4-et fizet 5-öt kap kedvezmény minden kezelendő területre!
Férfiaknak -50% a következő területekre (a táblázat az eredeti, kedvezmény nélküli árakat tartalmaza): nyak, vállak, hát, teljes front.
IPL szőrtelenítés árak
Kezelendő testrészek Hölgyek Urak
Szemöldök köz 2 000 2 000
Bajusz 2 800 3 000
Áll (szakáll) 2 800 3 000
Orca (mindkét oldal) 3 500 3 500
Pajesz (mindkét oldal) 2 900 2 900
Nyak elöl 2 900 3 500
Nyak hátul 2 900 3 500
Alkarok 7 500 8 000
Felkarok 7 500 8 000
Teljes kar 12 000 14 000
Kézfej és ujjak 2 600 2 800
Lábszárak 9 500 10 000
Combok 14 000 15 000
Lábfej és ujjak 2 200 3 000
Mellkas 9 500
Has 9 500
Vállak 6 000
Hát 19 000
Mellbimbók körül 2 200
Mellek között egy csík 1 500
Hascsík (2cm széles) 2 000
Hascsík (8cm széles) 4 000
Bikinivonal 4 000
Teljes intim terület 9 500
Fenék 4 000
Far (bikini folytatása) 2 000
Hónaljak 4 000 5 000
Az árak forintnban értendőek és az ÁFÁ-t tartalmazzák.
Copyright © 2018 Óbuda Kozmetika ¦ 1031 Budapest, Vízimolnár utca 7. ¦ Mobil: +36 30 999 1251 Minden jog fenntartva.